सितंबर से कोई भी व्हीकल Third Party Insurance के बिना नहीं बिकेगा। व्हीकल खरीदने वालों को व्हीकल के साथ थर्ड पार्टी इन्श्योरेंस कवर खरीदना होगा।
सुप्रीम कोर्ट ने शुक्रवार को इस बारे में एक आदेश जारी किया है। सुप्रीम कोर्ट के आदेश के अनुसार, फोर व्हीलर व्हीकल्स को तीन साल और टू-व्हीलर मालिक को 5 साल का कवर लेना अनिवार्य होगा। वैसे तो सभी व्हीकल्स के लिए थर्ड पार्टी इंश्योरेंस जरूरी होता है, लेकिन देश में 50 फीसदी से अधिक ऐसे व्हीकल सड़कों पर चल रहे हैं, जिन्होंने एक बार बाद आगे थर्ड पार्टी इंश्योरेंस रिन्यू नहीं कराया।
अभी 1 साल का इंश्योरेंस किया जाता है
अभी व्हीकल खरीदते वक्त 1 साल का इंश्योरेंस किया जाता है, लेकिन अब सुप्रीम कोर्ट ने यह समय बढ़ा कर टू-व्हीलर के लिए पांच और फोर व्हीलर व्हीकल्स के लिए तीन साल कर दिया है। इससे वाहन खरीदना महंगा हो जाएगा। थर्ड पार्टी कवर का अर्थ व्हीकल से तीसरे व्यक्ति को होने वाले नुकसान को कवर करने से है। सुप्रीम कोर्ट ने बीमा कंपनियों से यह भी देखने के लिए कहा था कि हर व्हीकल के पास मोटर बीमा पॉलिसी के रिन्यूअल के समय वैध पॉल्यूशन कंट्रोल सर्टिफिकेट (PUC) है।